Prevádzkový poriadok školskej telocvične využívanej verejnosťou
Prevádzkovateľom telocvične je škola, ktorej zriaďovateľom je Košický samosprávny kraj (ďalej len „KSK“).
Článok I. 
Úvodné ustanovenia
1. Tento prevádzkový poriadok upravuje podmienky využívania školskej telocvične verejnosťou, za účelom zabezpečenia bezpečnosti, ochrany zdravia, ochrany majetku 
a dodržiavania hygienických zásad pri športovej činnosti.
Článok II. 
Prevádzková doba
1. Telocvičňa je verejnosti prístupná mimo vyučovacích hodín školy podľa rozvrhu obsiahnutého v online rezervačnom systéme, zverejnenom na webovej stránke zriaďovateľa (KSK).
2. Používatelia (verejnosť) sú povinní opustiť telocvičňu najneskôr 15 minút po skončení rezervovaného času.
Článok III. 
Rezervácia a vstup
1. Prenájom telocvične je možný len na základe platnej rezervácie prostredníctvom online rezervačného systému.
2. Pred prvou návštevou telocvične je používateľ povinný podpísať Zmluvu o krátkodobom nájme telocvične. 
3. Pri vstupe do objektu je potrebné sa preukázať potvrdením o rezervácii (vytlačeným alebo elektronicky).
4. Vstup do telocvične je povolený iba v čistej športovej obuvi s nefarbiacou podrážkou 
a vhodnom športovom oblečení.
5. Do telocvične je zakázané vnášať alkohol a omamné látky.

Článok IV. 
Zásady správania a využívania telocvične
1. Používatelia sú povinní riadiť sa pokynmi správcu objektu.
2. Vybavenie telocvične je možné využívať len na účely, na ktoré je určené.
3. Po skončení prenájmu je používateľ povinný odložiť po sebe náradie, zanechať čistotu a vypnúť osvetlenie.
4. Je zakázané vykonávať činnosti, ktoré by mohli ohroziť zdravie, bezpečnosť alebo poškodiť zariadenie telocvične.
5. Pri úraze alebo poškodení majetku je nutné okamžite informovať správcu.
Článok V. 
Zodpovednosť a náhrada škody
1. Prevádzkovateľ nezodpovedá za poškodenie zdravia alebo majetku spôsobené nevhodným správaním alebo nedodržaním tohto prevádzkového poriadku.
2. Používateľ je povinný v plnej výške nahradiť škodu ním spôsobenú.
3. Prevádzkovateľ nezodpovedá za stratu vecí vnesených do telocvične.
Článok VI. 
Záverečné ustanovenia
1. Tento prevádzkový poriadok je záväzný pre všetkých používateľov telocvične.
2. Porušenie ustanovení prevádzkového poriadku môže viesť k zrušeniu rezervácie 
a zákazu využívania telocvične.
3. Prevádzkovateľ si vyhradzuje právo tento poriadok meniť a dopĺňať podľa aktuálnych potrieb, prípadne legislatívnych požiadaviek.
4. Prevádzkový poriadok telocvične je umiestnený na viditeľnom mieste v telocvični a na webovej stránke KSK.
